Universiteti i Lundit

**Universiteti i Lundit** () është universiteti më i vjetër, më i madhi dhe më prestigjiozi i Europës veriore. Ky universitet vazhdimisht është ranguar në mesin e 100 universiteteve më të mira në botë. Universiteti ndodhet në qytetin e Lundit në krahinën Scania, në Suedi.
## Hyrje
Rrënjët historike të Universitetit të Lundit datojnë qysh nga viti 1425, kur një universitet mesjetar françeskan (studium generale) u themelua fare pranë Katedrales së Lundit (studimet e baccalaureatit filluan në vitin 1438), duke u bërë kështu institucioni më i vjetër arsimit të lartë jo vetëm në Suedi por edhe në të gjithë Skandinavinë. Më vonë themelohen studium generale edhe në Uppsala në vitin 1477 dhe në Kopenhagë, në vitin 1479. Pas Traktatit të Roskildes të vitit 1658, universiteti u rithemelua në vitin 1666 në vendndodhjen e vjetër të universitetit mesjetar (studium generale) pranë Katedrales së Lundit.

Universiteti i Lundit ka tetë fakultete, me kampe shtesë në qytetet Malmö dhe Helsingborg, me 41,000 studentë me 302 programe të ndryshme dhe 2,046 kurse. Universiteti ka rreth 600 universitete partnere në mbi 70 vende dhe kjo i takon Lidhjes së Universiteteve Kërkimore Evropiane , si dhe rrjetit global Universitas 21.

Dy objekte të mëdha për materialet kërkimore në Universitetin e Lundit: MAX IV, e cila është një udhëheqëse botërore u inaguruan në qershor të vitit 2016, ndërsa Europian Spallation Source (ESS), që do të jetë shtëpia më e fuqishme në botë e burimit të neutroneve do të hapet në vitin 2023.

Universiteti tradicionalisht është i përqendruar në parkun Lundagård ngjitur me Katedralen e Lundit, me departamente të ndryshme të shtrira në vende të ndryshme në qytet, por kryesisht të koncentruara në një rrip që shtrihet në veri nga parku i cili lidhet me zonën e spitalit universitar dhe që vazhdon deri në periferin verilindore të qytetit, ku ndodhet kampusi i madh i Fakultetit të Inxhinierisë.
### Fakultetet 
Universiteti i Lundit është i ndarë në tetë fakultete:
* Fakultetet i Shkencave Humane dhe Teologjisë
* Fakulteti i Inxhinierisë (LTH)
* Fakulteti i  Arteve
* Fakulteti i Drejtësisë
* Fakulteti i Mjekësisë
* Fakulteti i Shkencave
* Fakulteti i Shkencave Sociale
* Shkolla e Ekonomisë dhe të Menaxhimit

### Qendrat kërkimore 
Universiteti është gjithashtu i organizuar në më shumë se 20 institute dhe qendra kërkimore, të tilla si:
* Qendra për Qëndrueshmërinë e Studimeve (LUCSUS)
* Qendra Biomjekësore 
* Qendra për Biomekanikë
* Qendra për Kimi dhe Inxhinierinë Kimike - Kemicentrum
* Qendra për Studime të Lindjes dhe Juglindjes së Azisë
* Qendra për Studime Evropiane
* Qendra për Sisteme Gjeografike të Informacionit (GIS Centrum)
* Qendra për Inovacione, Kërkime dhe Kompetenca të Ekonomisë së të Mësuarit (RRETHI)
* Qendra për Studime të Lindjes së Mesme në Universitetin e Lund-it
* Qendra për Shkencën e Proteinave Molekulare
* Qendra për Analizën e Riskut dhe Menaxhimin (LUCRAM)
* Instituti Ndërkombëtar për Ekonominë Industriale të Ambientit në Universitetin e Lundit (IIIEE)
* Qendra Funksionale e Shkencës së Ushqimit
* Qendra Universitare e Diabetit (LUDC)
* MAX lab - Qendra e rrezatimit dhe fizikës bërthamore
* Instituti Pufendorf
* Raoul Wallenberg Instituti për të Drejtat e Njeriut dhe të drejtën Humanitare
* Rrjeti Suedez i Studimeve të Azisë Jugore

## Galeria

Skeda:Lunds_universitets_huvudbyggnad_(juli_2008).jpg|Ndërtesa kryesore e Universitetit të Lundit, e ndërtuar në vitin 1882.
Skeda:Historiska_museet_i_Lund,_1800-tal.jpg|Pamje e Muzeut Historik ndërtuar në shekullin e 19-të.
Skeda:Universitetsplatsen_Lund.jpg|Sheshi Universitar në vitin 1910.
Skeda:Kungshuset,_Lund,_2004b.jpg|*Kungshuset,* ndërtesa më e vjetër e universitetit (e kompletuar në vitin 1584), aktualisht seli e Departamentit të Filozofisë.
Skeda:Universitetsbiblioteket_080508.jpg|Biblioteka Universitare
Skeda:Skånes_universitetssjukhus_i_Lund–flygbild_06_september_2014.jpg|Spitali Universitar

## Personalitete të shquara të lidhura me Universitetin e Lundit 

Skeda:Samuel_von_Pufendorf.jpg|Samuel von Pufendorf.
Skeda:Tage_Erlander_&_Bertil_Ohlin_1954.jpg|Tage Erlander & Bertil Ohlin 1954.
Skeda:Ruth_Bader_Ginsburg,_SCOTUS_photo_portrait.jpg|Ruth Bader Ginsburg, SCOTUS foto portret.
Skeda:1924_Karl_Manne_Siegbahn.jpg|Karl Manne Siegbahn, fitues i Çmimit Nobël në Fizikë.
Skeda:Swedish_author_Viktor_rydberg_with_signature.jpg|Shkrimtari suedez Viktor Rydberg dhe nënshkrimi i tij.

## Shih edhe 
* Lundi
* Universiteti në Uppsala

## Referime 

## Lidhje të jashtme 
* Universiteti i Lund-it - faqja Zyrtare